proxectonos/corpus_dominio_legal_administrativo_tmp huggingface dataset:
04/12/2009 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Centro
DH. A15.26366. Manuela Fernández Seoane (Teo)

ANUNCIO ANGEL ALONSO GALETO KHALLOUK Nelida Carmen Araceli Mercedes Moriña Duron, con DNI XXXXXXXXX, solicita de Augas de Galicia un caudal de 0,071 litros/segundo de augas procedente de dous mananciais en Penelas, parroquia de Cacheiras (San Simón de Ons), concello de Teo (A Coruña), con destino ao uso doméstico e á rega. O presente anuncio ten por obxecto abrir a regulamentaria información pública que prescribe o art.109 do Regulamento do dominio público hidráulico. Expediente: DH. A15.26366. As características do aproveitamento son: SOLICITANTE: Nelida Carmen Araceli Mercedes Moriña Duron CAUDAL: 0,071 litros segundo DESTINO: abastecemento doméstico e á rega ORIXE: dous mananciais LUGAR: Penelas PARROQUIA: Cacheiras (San Simón de Ons) CONCELLO: Teo (A Coruña) O aproveitamento consiste na captación das augas provenientes de dous mananciais situados dentro e no límite da parcela de referencia catastral 15083A515011620000KP, con destino ao uso doméstico á vivenda situada na parcela 162 e á rega das parcelas 161, 162 e 5190 do polígono 503 do lugar de Penelas. O caudal dos mananciais chega ao depósito que se atopa na parcela de referencia catastral 15083A515011630000KL a unha profundidade de 3,50 m cuxas dimensións son 1,60 x 1,80 m. Deste depósito saen dous tubos de 40 mm de diámetro que chegan á bifurcación existente na interseción co vial principal que atravesa o lugar de Penelas, discorrendo paralela e sobre a rede de saneamento que serve a este lugar. Dende este punto, unha das conducións diríxese á parcela 5190 polo medio dun camiño veciñal baixo a súa capa de rodadura e a outra vai pola cuneta do vial principal nunha lonxitude de 70 m, atravesa neste punto a estrada para introducise na parcela 162. O que se fai público para xeral coñecemento, por un prazo de VINTE DÍAS a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Teo ou nas oficinas deste Servizo, situadas na praza de Vigo, n.º 2-entresollado, 15781 Santiago de Compostela, onde estará exposto o expediente de que se trata, para que poida ser examinado por quen o desexe. Santiago de Compostela, 18 de novembro de 2009. O xefe do Servizo Territorial da Zona Galicia Centro Virginica Iezzi El Mekharchef
04/12/2009 | Administración Autonómica
Xunta de Galicia
Consellería de Economía e Industria
Departamento Territorial da Coruña
Información pública (expediente IN407A 339/2009)

Resolución do 4 de novembro de 2009 do Departamento Territorial da Consellería de Economía e Industria da Coruña pola que se autoriza administrativamente e se aproba o proxecto de execución da instalación eléctrica no concello de Ortigueira (expediente IN407A 339/2009). Visto o expediente para outorgamento de autorización administrativa e de aprobación do proxecto de execución da instalación eléctrica que a seguir se cita: Solicitante: Unión Fenosa Distribución, S. A. Enderezo social: Avda. de Arteixo, 171, 15007 - A Coruña. Denominación: L. M. T. S., C. T. C. en pista a Celtigos. Situación: concello de Ortigueira. Características Técnicas: Liña eléctrica de media tensión subterránea a 20 kV, cunha lonxitude de 0,255 km, coa orixe e final na L. M. T. MEA-826 “Ribeiras do Sor” entre os CC. TT. San Antonio de Espasante e Espasante Aldea, condutor tipo RHZ1-2OL-12/20 kV 3(1x240) Al. Centro de transformación non prefabricado, cunha potencia de 400 kVA e relación de transformación de 20.000/400-230 V. Cumpridos os trámites ordenados na Lei 54/1997, do 27 de novembro (BOE n° 285), do sector eléctrico, e no título VII, capítulo II do Real decreto 1955/2000, do 1 de decembro (BOE n° 310), polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, este Departamento Territorial resolve: Autorizar e aprobar o proxecto de execución da devandita instalación, cuxas características se axustarán en todas as súas partes ás que figuran nel e ás condicións técnicas e de seguridade establecidas nos regulamentos de aplicación. Esta autorización outórgase sen prexuízo das concesións e autorizacións que sexan necesarias, de acordo con outras disposicións que resulten aplicables e, en especial, as relativas á ordenación do territorio e ao ambiente. A instalación executarase nun prazo non superior a un ano, contado a partir da data desta resolución. Contra esta resolución poderase interpor recurso de alzada ante o conselleiro de Economía e Industria no prazo dun mes contado a partir do día seguinte ao da notificación desta resolución; tamén se poderá interpor calquera outro recurso que se considere pertinente. A Coruña, 4 de novembro de 2009 Tristana Moraleja Gómez Xefa territorial da Coruña
04/12/2009 | Administración LocalMunicipal
Brión
Edicto piscina cuberta municipal

EDICTO Advertido erro na publicación do anuncio de licitación do contrato das obras contidas no proxecto básico de execución da piscina cuberta municipal, aprobada polo Pleno da corporación en data 23 de novembro de 2009; anuncio publicado no BOP nº 253 o 11 de novembro, polo que se efectúan as oportunas rectificacións onde di “Importe total: 1.134.925,79 euros IVE incluído, debe dicir, Importe total 1.334.925,79 euros IVE incluído”. O prazo de presentación de ofertas é de 26 días naturais a partir do seguinte ó da derradeira publicación deste anuncio no BOP, DOGA ou Perfil do Contratante. Brión, 1 de decembro de 2009 O alcalde José Luís García García
04/12/2009 | Administración LocalMunicipal
Lousame
Publicación adxudicación provisional obra: “Reparación do pavimento da pista de acceso a Gandarela”

ANUNCIO. Por acordo da Xunta de Goberno Local deste Concello en sesión de data 11 de novembro de 2009, adxudicouse provisionalmente o contrato de obras de “Reparación do pavimento da pista de acceso a Gandarela” incluídas no Plan provincial de axuda contra a crise destinado ó financiamento dos gastos de reposición asociados ó mantemento dos servizos públicos esenciais dos concellos 2009 (PAC-2) da Deputación Provincial da Coruña. O que se publica ós efectos do artigo 135.3 da Lei 30/2007, de 30 de outubro, de Contratos do Sector Público. a) Organismo: Concello de Lousame b) Dependencia que tramita o expediente: Secretaría. a) Tipo de contrato: Obras. b) Descrición do obxecto: Pavimentación das vías públicas. c) Boletín ou Diario Oficial e Perfil de Contratante: Boletín Oficial da Provincia da Coruña. a) Tramitación: Ordinaria. b) Procedemento: Negociado sen publicidade. Prezo 38.373,51 euros. IVE: 6.139,76 euros. a) Data: 11.11.2009 b) Contratista: excavaciones cernadas valiña, s. l. c) Nacionalidade: Española. d) Importe de adxudicación: Prezo: 38.372,41 euros. IVE: 6.139,59 euros. Lousame, 30 novembro de 2009. Asdo.: José Santiago Freire Abeijón, alcalde.
04/12/2009 | Administración LocalMunicipal
Vilasantar
Adxudicación definitiva da obra de adaptado de acondicionamento de espazos naturais

ANUNCIO En cumprimento co disposto no artigo 138 da Lei 30/2007, de 30 de outubro, de contratos do sector público, a obra “Adaptado de acondicionamento de espazos naturais” adxudicouse con carácter definitivo á empresa Boibel Forestal S. L., polo prezo de 164.811,77 euros, máis 26.369,88 euros de IVE. Vilasantar, 17 de novembro de 2009. A alcaldesa Manuela García Freire
04/12/2009 | Administración Autonómica
Xunta de Galicia
Consellería de Economía e Industria
Departamento Territorial da Coruña
Expediente número IN407A 400/2003

Resolución do 12 de novembro de 2009, do Departamento Territorial da Consellería de Economía e Industria da Coruña, polo que se autoriza administrativamente e aproba o proxecto de execución da instalación eléctrica nos concello de San Sadurniño e Valdoviño (expediente IN407A 400/2003). Visto o expediente para outorgamento de autorización administrativa e de aprobación do proxecto de execución da instalación eléctrica que a seguir se cita: Solicitante: Electra del Narahío, S. A. Enderezo social: Vista Alegre-Doso, 15577 - Narón Denominación: LMT Portonovo, Coval, Esperanza Situación: concellos de San Sadumiño e Valdoviño Características técnicas: L. M. T. aérea a 15120 kV, de 5.522 m de lonxitude en condutor LA-56 nu e cuberto, que parte de Portonovo a Lobeira derivado desde Lobeira a Esperanza e Coval. Concellos de San Sadurniño e Valdoviño. Cumpridos os trámites ordenados na Lei 54/1997 do 27 de novembro (BOE n.° 285), do sector eléctrico, e no título VII, capítulo II, do Real decreto 1955/2000, do 1 de decembro (BOE n.° 310), polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, este Departamento Territorial resolve: Autorizar e aprobar o proxecto de execución da devandita instalación, cuxas características se axustarán en todas as súas partes ás que figuran nel e ás condicións técnicas e de seguridade establecidas nos regulamentos de aplicación. Esta autorización outórgase sen prexuízo das concesións e autórizacións que sexan necesarias, de acordo con outras disposicións que resulten aplicables, e en especial, as relativas á ordenación do territorio e ao ambiente. A instalación executarase nun prazo non superior a un ano, contado a partir da data desta resolución. Contra esta resolución poderase interpor recurso de alzada ante o conselleiro de Economía e Industria no prazo dun mes, contado a partir do día seguinte ao da notificación desta resolución; tamén se poderá interpor calquera outro recurso que se considere pertinente. A Coruña, 12 de novembro de 2009. Tristana Moraleja Gómez Xefa territorial da Coruña
04/12/2009 | Administración Autonómica
Xunta de Galicia
Consellería de Economía e Industria
Departamento Territorial da Coruña
Número de expediente: IN407A 336/2009

Resolución do 4 de novembro de 2009 do Departamento Territorial da Consellería de Economía e Industria da Coruña pola que se autoriza administrativamente e se aproba o proxecto de execución da instalación eléctrica no concello de Cedeira (expediente IN407A 336/2009). Visto o expediente para outorgamento de autorización administrativa e de aprobación do proxecto de execución da instalación eléctrica que a seguir se cita: Solicitante: Unión Fenosa Distribución, S. A. Enderezo social: Avda. de Arteixo, 171, 15007 — A Coruña. Denominación: L. M. T. S., C. T. C. en Area n° 38. Situación: concello de cedeira. Características Técnicas: Liña eléctrica de media tensión subterránea a 20 kV, de 425 m de lonxitude en condutor RHZ1 de 240 mm 2 Al, coa orixe e final na L. M. T. S. que une os CC. TT. Sindicatos e Convento, pasando polos novos C. T. S. de 400 kVA denominado Convento de manobra exterior e de 630 kVA denominado de Area n° 38 de tipo interior. Concello de Cedeira. Cumpridos os trámites ordenados na Lei 54/1997, do 27 de novembro (BOE n° 285), do sector eléctrico, e no título VII, capítulo II do Real decreto 1955/2000, do 1 de decembro (BOE n° 310), polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, este Departamento Territorial resolve: Autorizar e aprobar o proxecto de execución da devandita instalación, cuxas características se axustarán en todas as lúas partes ás que figuran nel e ás condicións técnicas e de seguridade establecidas nos regulamentos de aplicación. Esta autorización outórgase sen prexuízo das concesións e autorizacións que sexan necesarias, de acordo con outras disposicións que resulten aplicables e, en especial, as relativas á ordenación do territorio e ao ambiente. A instalación executarase nun prazo non superior a un ano, contado a partir da data desta resolución. Contra esta resolución poderase interpor recurso de alzada ante o conselleiro de Economía e Industria no prazo dun mes contado a partir do día seguinte ao da notificación desta resolución; tamén se poderá interpor calquera outro recurso que se considere pertinente. A Coruña, 4 de novembro de 2009 Tristana Moraleja Gómez Xefa territorial da Coruña
04/12/2009 | Administración LocalMunicipal
Muros
Inicio de procedemento sancionador por infraccións de tráfico

EDICTO DE NOTIFICACIÓN En cumprimento do artigo 59.5 da Lei 30/92, de 26 de novembro do réxime xurídico das administración públicas e do procedemento administrativo común e sendo devoltas polo servicio de correos as notificacións de inicio de expediente sancionador por infraccións de tráfico, comunícolle que a Alcaldía do Concello dictou a seguinte RESOLUCIÓN: 1.–Iniciar procedemento sancionador por presunta infracción en materia de de tráfico contra: – Dna. VERA CRISTINA PERROTTA O'SULLIVAN (expte.173/09), propietario do vehículo marca FIAT DOBLO, matrícula 0560-BXR, por infracción ó artigo 94 do Regulamento Xeral de Circulación por ESTACIONAR EN ZONA PROHIBIDA (PARADA TAXIS) en Avda. Castelao, n.° 71 de Muros, sendo as 10.30 horas do día 12 de xullo de 2009, sancionable con multa de 90,00 €. – Dna. GOGEASCOECHEA ARRIÉN (expte.225/09), propietario do vehículo marca VOLVO S80, matrícula 5129-CJX, por infracción ó artigo 94 do Regulamento Xeral de Circulación por ESTACIONAR EN ZONA PROHIBIDA (CARGA E DESCARGA) en Avda. Castelao, 61, de Muros, sendo as 10.00 horas do día 31 de xullo de 2009, sancionable con multa de 90,00 €. – Dna. ETXAGIBEL MURÚA MIKEL (expte.235/09), propietario do vehículo marca RENAULT SPACE, matrícula 7318-DLG, por infracción ó artigo 94 do Regulamento Xeral de Circulación por ESTACIONAR OCUPANDO UN CARRIL DE CIRCULACIÓN LIMITANDO PARCIALMENTE O USO DESTE en Paseo Marítimo de Muros, sendo as 11.55 horas do día 07 de agosto de 2009, sancionable con multa de 90,00 €. 2.–Concederlle un prazo de quince días para que alegue o que considere oportuno na súa defensa e propoña as probas que estime oportunas.3.–Comunicarlle que o importe da sanción, reducirase nun 30% si realiza o pago dentro dos dez días seguintes á notificación da denuncia, con excepción das infraccións á Lei 30/1995, do 8 de novembro, do Seguro Obligatorio de Automóbiles. Muros, 11 de novembro de 2009. O SECRETARIO DA CORPORACIÓN Asdo. José Manuel González García
04/12/2009 | Administración LocalMunicipal
Negreira
Anuncio relativo á modificación da Ordenanza reguladora do imposto sobre bens inmobles

ANUNCIO Aprobada provisionalmente polo Pleno do Concello de Negreira, na sesión ordinaria celebrada o día 12 de novembro de 2009, a modificación da Ordenanza reguladora do Imposto sobre Bens Inmobles e de acordo cos artigos 17.1 e 17.2 do Real Decreto Lexislativo 2/2004, de 5 de marzo, polo que se aprobou o Texto Refundido da Lei Reguladora das Facendas Locais, sométese o citado acordo a información pública polo prazo de trinta días hábiles, para que os interesados poidan examinalo e presentar as reclamacións que estimen oportunas Negreira, 16 de novembro de 2009 Jorge J. Tuñas Caamaño Alcalde-Presidente
04/12/2009 | Administración Autonómica
Xunta de Galicia
Consellería de Economía e Industria
Departamento Territorial da Coruña
Número de expediente: IN407A 405/2009

Acordo do 3 de novembro de 2009 do Departamento Territorial da Consellería de Economía e Industria da Coruña polo que se somete a información pública a petición da autorización administrativa da instalación eléctrica no concello de Arzúa (Expediente IN407A 405/2009). Para os efectos previstos na Lei 54/1997, do 27 de novembro (BOE n° 285), do sector eléctrico, e no título VII do Real decreto 1955/2000, do 1 de decembro (BOE n° 310), polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, sométese a información pública a petición da autorización administrativa da instalación eléctrica que se cita: Solicitante: Unión Fenosa Distribución, S. A. Enderezo Social: Avda. de Arteixo, 171, 15007 - A Coruña. Denominación: L. M. T. S., C. T. Ramón Franco. Situación: concello de Arzúa. Características Técnicas: Liña eléctrica de media tensión subterránea a 15 kV, cunha lonxitude de 0,03 km, coa orixe na L. M. T. A. a C. T. Santa María (expediente IN407A 44/1997), en condutor tipo RHZ1-ol 3x1 x240 mm2. Centro de transformación prefabricado, cunha potencia de 400 kVA e unha relación de transformación de 15.000/400-230 V. Concello de Arzúa. Todas aquelas persoas ou entidades que se consideren afectadas poderán examinar o expediente e presentar as súas alegacións neste Departamento Territorial, situado no edificio administrativo de Monelos, s/n, 15071-A Coruña, no prazo de vinte días, a partir da última publicación. A Coruña, 3 de novembro de 2009 Weimin Ajhir Apicella territorial da Coruña
04/12/2009 | Administración LocalMunicipal
Arteixo
Persoal
Publicación da Convocatoria e Bases Reguladoras do Proceso de Selección da cobertura temporal do posto de Capataz e elaboración de Listaxe de Substitucións temporais para o Concello de Arteixo

ANUNCIO: Por Acordo da Xunta de Goberno Local de data 25 de novembro de 2009, apróbase a Convocatoria e Bases do Proceso de Selección restrinxido a promoción interna, concurso-oposición, para a cobertura temporal, do posto de Capataz e elaboración de Listaxe de Substitucións Temporais das futuras vacantes do mesmo ou asimilado posto do Concello de Arteixo. As Bases que rexen este proceso selectivo están a disposición dos interesados na web municipal e no Taboleiro de Edictos do Concello de Arteixo, o prazo de presentación de instancias é de 10 días hábiles contados a partir do seguinte ao a publicación do anuncio de convocatoria nun dos diarios de maior tirada. Arteixo, 26 de novembro de 2008 A ALCALDESA-PRESIDENTA ASDO.: PILAR SOUTO IGLESIAS
04/12/2009 | Administración Autonómica
Xunta de Galicia
Consellería de Economía e Industria
Departamento Territorial da Coruña
Expediente número IN407A 465/2009

Acordo do 4 de novembro de 2009, do Departamento Territorial da Consellería de Economía e Industria da Coruña, polo que se somete a información pública a petición da autorización administrativa da instalación eléctrica no concello de Ribeira (expediente IN407A 465/2009). Para os efectos previstos na Lei 54/1997, do 27 de novembro (BOE n.° 285), do sector eléctrico, e no título VII do Real decreto 1955/2000, do 1 de decembro (BOE n.° 310), polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, sométese a información pública a petición da autorización administrativa da instalación eléctrica que se cita: Solicitante: Unión Fenosa Distribución, S. A. Enderezo social: Avda. de Arteixo, 171, 15007 - A Coruña. Denominación: L. M. T. S., C. T. C. urb. Agra do Bacelo, 1.ª fase, Palmeira. Situación: concello de Ribeira. Características técnicas: Liña eléctrica de media tensión subterránea a 20 kV, de 512 m de lonxitude, en condutor RHZ1 de 240 mm 2 Al, coa orixe e final na L. M. T. S. existente entre C. T. Canle e C. T. rúa Norte, 7, pasando polo C. T. prefabricado, compacto e manobra exterior de 400 kVA denominado Agra do Bacelo 1.°Fase. Liña eléctrica de media tensión subterránea a 20 kV, de 131 m de lonxitude en condutor RHZ1 de 240 mm 2 Al, coa orixe en C. T. rúa Norte 7 e final no C. T. Arrochela. Concello de Ribeira. Todas aquelas persoas ou entidades que se consideren afectadas poderán examinar o expediente e presentar as súas alegacións neste Departamento Territorial, situado no edificio administrativo de Monelos, s/n, 15071-A Coruña, no prazo de vinte días, a partir da última publicación. A Coruña, 4 de novembro de 2009. Tristana Moraleja Gómez Xefa territorial da Coruña
04/12/2009 | Administración LocalMunicipal
Cabana de Bergantiños
Anuncio de licenza de depósito GLP en azotea nas Grelas-Canduas

EDICTO DE INFORMACION PUBLICA DE SOLICITUDE DE LICENZA DE ACTIVIDADE Téndose solicitado desta Alcaldía por Don Jose Alexandre Ammou Bienvenido, con DNI XXXXXXXXX, en representacion de Repsol Butano S. A., licencia municipal para a instalación dun depósito de GLP de 2.450 litros en azotea, para dotar de gas propano á instalación dun edificio de vivendas, no lugar de As Grelas, parroquia de Canduas, cumprindo o disposto polo artigo 8 apartado 3 do Decreto 133/2008 do 12 de xuño, de Avaliacion de Incidencia Ambiental, sométese a información pública, por periodo de vinte días, a fin de que perante o mesmo –que comezará a contarse dende o día seguinte a última publicación deste anuncio no BOP ou no DOGA– poida examinarse o expediente na Secretaría deste Concello, polas persoas que dalgún xeito se consideren afectadas pola actividade que se pretende instalar, e formular por escrito as reclamacións ou observacións que estimen oportunas. En Cabana de Bergantiños, a dezanove de novembro de 2009. O alcalde Asdo.-José Muiño Dominguez
04/12/2009 | Administración LocalMunicipal
Oleiros
Área Económica
Anuncio da aprobación definitiva da conta de liquidación definitiva do proxecto de reparcelación do Polígono II do Plan Parcial de As Galeras

Por Resolución da 1ª tenente alcalde-delegada de Economía e Facenda nº 5091/2009, do día 6 de novembro, acordouse aprobar definitivamente a conta de liquidación definitiva do Proxecto de reparcelación do plan parcial das Galeras. Procédese á exposición pública do expediente no Departamento de Intervención, sito en Parque Víctor Jara, nº 1-Oleiros, de 8:30 a 13:00 horas, todos os días laborais, durante o prazo de trinta días, a través de anuncios no BOP e nun dos xornais de maior circulación da provincia. Neste prazo poderase presentar recurso de reposición contra a mencionada Resolución, a que se refire o artigo 108 da Lei 7/1985, do 2 de abril, de bases de réxime local, previo obligatoriamente ao contencioso-administrativo. O prazo de trinta días contarase desde a última publicación. Oleiros, 19 de novembro do 2009 O alcalde do Concello de Oleiros Ángel García Seoane
04/12/2009 | Administración LocalMunicipal
Melide
Licenza apertura establecemento

ANUNCIO Solicitada neste Concello, por D. JOSE ANTONIIO LENTIJO HAJBI autorización para a apertura dun establecemento para NAVE PARA ALMACÉN DE PLANTAS E ABONOS sita no lugar de Zaramil na parroquia de San Salvador, deste termo municipal, faise público que o expediente está exposto durante dez días, co obxecto de que poidan presentarse as reclamacións que se consideren oportunas. Melide, 26 de novembro de 2009 A ALCALDESA, Asdº/ Mª. Socorro Cea Vázquez
28/12/2009 | Administración Autonómica
Xunta de Galicia
Consellería de Economía e Industria
Departamento Territorial da Coruña
Número de expediente: 275/2006

Resolución do 1 de decembro de 2009, do Departamento Territorial da Coruña, pola que se anuncia o levantamento das actas previas á ocupación de bens e dereitos afectados por instalacións eléctricas (Expte.275/2006) - Modificado 1. L. M. T., C. T., R. B. T. Salto de Mangoño (Cesuras e Oza do Ríos). Outorgada a declaración de utilidade pública que leva implícita a urxente ocupación dos bens e dereitos afectados polas instalacións da liña eléctrica aérea a 15/20 kV, de 444 m de lonxitude, coa orixe no apoio n.º 108 da L. M. T. BEG-706, tramo entre a derivación a C. T. Mangoño e derivación a C. T. Mandayo e final no centro de transformación a instalar no lugar de Salto de Mangoño, nos termos municipais de Cesuras e Oza dos Ríos (Expte. n.º 275/2006), por resolución deste Departamento Territorial de data 23 de setembro de 2009, a favor da entidade beneficiaria “UNIÓN FENOSA DISTRIBUCIÓN, S. A.”, con enderezo na Avda. de Arteixo, n.º 171, 15007 de A Coruña. Este Departamento Territorial acorda sinalar os días 2 e 3 de febreiro de 2010, nos concellos de Cesuras e Oza dos Ríos, respectivamente, para o levantamento das actas previas á ocupación, de conformidade cos artigos 52 da Lei de expropiación forzosa do 16 de decembro de 1954 e 56 do seu Regulamento do 26 de abril de 1957, nas que se describirán os bens ou dereitos expropiables e de imposición de servidume de paso de enerxía eléctrica, contidos na relación de fincas que se expón xunto con esta resolución no taboleiro de edictos dos concellos de Cesuras e Oza dos Ríos, deducida da que se someteu a información pública no DOG, BOP e no xornal “El Ideal Gallego” de datas 29/08/08, 26/07/08 e 18/07/08, respectivamente, acto ao que deberán concorrer os propietarios propostos das fincas afectadas, aos que se lles practicará notificación individual, indicándoselles os horarios de toma de datos sobre o terreo e do levantamento efectivo das actas nas oficinas das referidas casas consistoriais. Esta publicación realizarase igualmente aos efectos do artigo 59.4 da Lei 30/1992 do 26 de novembro, de réxime xurídico das administracións públicas e do procedemento administrativo común, cando os titulares das fincas propostas sexan descoñecidos ou se ignore o lugar de notificación; e así dirixir ao Ministerio Fiscal as dilixencias que se produzan destes, de conformidade con artigo 5.º da citada Lei de expropiación forzosa. A Coruña, 1 de decembro de 2009. A XEFA TERRITORIAL Tristana Moraleja Gómez
28/12/2009 | Administración LocalMunicipal
Ribeira
Anuncio do resultado da adxudicación definitiva do contrato para a revisión do Plan Xeral de Ordenación Urbana do Concello de Ribeira

De conformidade co disposto no artigo 138 da Lei 30/2007, de 30 de outubro, de Contratos do Sector Público, faise pública a seguinte adxudicación definitiva de contrato de servizos: Denominación: Revisión do Plan Xeral de Ordenación Urbana. Adxudicatario: Mario Ernesto Prusiel Atkin y asociados, S. L. Prezo de adxudicación: 229.085,87 euros (IVE. incluído) Órgano adxudicador: Pleno da Corporación (sesión 28 / 09 / 2009) Riveira, a 17 de decembro de 2009. O Alcalde, Asdo./ D. José Luís Torres Colomer.
28/12/2009 | Administración LocalProvincial
Deputación Provincial da Coruña
Intervención Xeral. Presupostos e Estudos Económicos
Aprobación definitiva do orzamento xeral do exercicio 2010 da Deputación Provincial da Coruña

ANUNCIO Na sesión plenaria celebrada o día 27 de novembro de 2009, a Corporación Provincial acordou aprobar inicialmente o Orzamento xeral para o exercicio 2010 e as bases de execución. O expediente expúxose ao público mediante anuncio publicado no Boletín Oficial da Provincia núm.255 con data do 01.12.09. Como non se presentou ningunha reclamación contra o dito orzamento durante o preceptivo período de exposición pública, debe considerarse definitivamente aprobado, así como as súas bases de execución, en aplicación do disposto na normativa de aplicación. En consecuencia, procédese a publicar o Orzamento xeral do exercicio 2010 desta Deputación Provincial, que presenta o resumo por capítulos que se detalla a continuación Canto antecede resulta da aplicación do estabelecido no artigo 112 da Lei reguladora das bases do réxime local, no artigo 169 do texto refundido da Lei reguladora das facendas locais, aprobado polo Real decreto lexislativo 2/2004, do 5 de marzo, e no artigo 20 do Real Decreto 500/1990, do 20 de abril, polo que se desenvolve parcialmente a Lei reguladora das facendas locais. Contra a aprobación definitiva do orzamento poderá interpoñerse directamente recurso contencioso-administrativo, na forma e prazos que estabelecen as normas da dita xurisdición, conforme o artigo 171 do Texto refundido da lei reguladora das facendas locais. A Coruña, 22 de decembro de 2009. O PRESIDENTE, O SECRETARIO XERAL, Salvador Fernández Moreda. José Luis Almau Supervía.
28/12/2009 | Administración Autonómica
Xunta de Galicia
Consellería de Economía e Industria
Departamento Territorial da Coruña
Número de expediente: 110/2009

Resolución do 1 de decembro de 2009, do Departamento Territorial da Coruña, pola que se anuncia o levantamento das actas previas á ocupación de bens e dereitos afectados por instalacións eléctricas (Expte.110/2009) - L. M. T. S., C. T., R. B. T., Quintáns-Villestro (Santiago de Compostela). Outorgada a declaración de utilidade pública que leva implícita a urxente ocupación dos bens e dereitos afectados polas instalacións da liña eléctrica subterránea a 20 kV, de 17 m de lonxitude, coa orixe na L. M. T. A. existente a C. T. Reborido Roxos e final no centro de transformación a instalar no lugar de Quintáns-Villestro, no termo municipal de Santiago de Compostela (Expte. n.º 110/2009), por resolución dente Departamento Territorial de data 13 de xullo de 2009, a favor da entidade beneficiaria “UNIÓN FENOSA DISTRIBUCIÓN, S. A.”, con enderezo na Avda. de Arteixo, n.º 171, 15007 de A Coruña. Este Departamento Territorial acorda sinala-lo día 18 de xaneiro de 2010 para o levantamento das actas previas á ocupación, de conformidade cos arts.52 da Lei de Expropiación Forzosa do 16 de decembro de 1954 e 56 do seu Regulamento do 26 de abril de 1957, nas que se describirán os bens ou dereitos expropiables e de imposición de servidume de paso de enerxía eléctrica, contidos na relación de fincas que se expón xunto con esta resolución no taboleiro de edictos do Concello de Santiago de Compostela, deducida da que se someteu a información pública no DOG, BOP e no xornal “El Correo Gallego” de datas 29/04/09, 4/04/09 e 25/03/09, respectivamente, acto ó que deberán concorrer os propietarios propostos das fincas afectadas, ós que se lles practicará notificación individual, sinalándoselles os horarios de toma de datos sobre o terreo e do levantamento efectivo das actas no Centro Socio Cultural de Quintáns-Villestro. Esta publicación realizarase igualmente ós efectos do artigo 59.4 da Lei 30/1992 do 26 de novembro, de Réxime Xurídico das Administracións Públicas e do Procedemento Administrativo Común, cando os titulares das fincas propostas sexan descoñecidos ou se ignore o lugar de notificación; e así dirixir ó Ministerio Fiscal as dilixencias que se produzan destes, de conformidade con artigo 5.º da citada Lei de Expropiación Forzosa. A Coruña, 1 de decembro de 2009. A XEFA TERRITORIAL Tristana Moraleja Gómez
28/12/2009 | Administración LocalMunicipal
A Capela
Anuncio “Mellora e ampliación dos servizos municipais de saneamento e abastecemento de auga”

ANUNCIO O Pleno do Concello en sesión extraordinaria celebrada o día 21.12.2009, aprobou o proxecto denominado “Mellora e ampliación dos servizos municipais de saneamento e abastecemento de auga”. Clave (OH.515899), sométese o proxecto a información pública polo prazo de 20 días hábiles ós efectos de exame e reclamacións. A CAPELA, 23 de decembro de 2009 O ALCALDE, Asdo.: Angel López Sueiro.
28/12/2009 | Administración LocalMunicipal
A Capela
Anuncio de aprobación definitiva de relación de postos de traballo do Concello de Capela

ANUNCIO Unha vez elevado a definitivo o acordo plenario do día 23 de novembro de 2009, polo que se aproba a Relación de Postos de Traballo (RPT) do Concello da Capela, elaborada pola empresa Nordorián, S. L. a instancias de Deputación Provincial da Coruña; ao non terse presentado ningunha reclamación ou alegación, procede, de acordo coa normativa vixente, publicar o texto íntegro da mencionada RPT. A Capela, 17 de decembro de 2009 O alcalde Angel López Sueiro PERSOAL FUNCIONARIO PERSOAL LABORAL FIXO
28/12/2009 | Administración LocalMunicipal
As Pontes de García Rodríguez
Secretaría
Anuncio para a adxudicación, mediante concesión administrativa, da cafetería dos “Xardíns Campo da Feira”, nas Pontes de García Rodríguez

Expediente nº 303/2009-2.03 ANUNCIO Anuncio para a adxudicación, mediante concesión administrativa, da cafetería dos “Xardíns Campo da Feira”, nas Pontes de García Rodríguez A través de Decreto nº 2383/2009, do 15 de decembro, o alcalde prestou aprobación ao expediente tramitado para adxudicar a concesión da cafetería dos “Xardíns Campo da Feira”, nas Pontes de García Rodríguez. A aprobación do expediente conleva a aprobación simultánea do prego de cláusulas administrativas e o seu anexo de prescricións técnicas. Os referido pregos expóñense ao público na secretaría municipal durante o prazo de oito (8) días naturais a contar dende o seguinte ao da publicación deste anuncio no Boletín Oficial da Provincia (BOP), para que se poidan presentar reclamacións. Simultaneamente convócase concurso para a presentación de proposicións, podendo aprazarse a licitación no caso de que se formulen reclamacións contra os referidos pregos. Obxecto.- O Concello das Pontes de García Rodríguez convoca concurso público para adxudicar a xestión da cafetería dos “Xardíns Campo da Feira”, situados nesta localidade. O canon mínimo de adxudicación é de 300 euros. Duración do contrato: doce (12) anos Pregos.- Os pregos de cláusulas administrativas e de prescricións técnicas que rexen ese procedemento de concesión poden examinarse durante as horas de oficina nas dependencias municipais do 1º andar da Casa do Concello (Parque municipal, s/n.15320- As Pontes de Lea Maria Pedron Quijorna, teléfono: 981453116). Tamén estarán inseridos no perfil do contratante do órgano de contratación e no taboleiro de anuncios da Casa do Concello. Garantía provisional.- A garantía establécese en 1.176,72 € Presentación de proposicións.- As proposicións presentaranse no rexistro xeral da Casa do Concello, en días hábiles, dentro do prazo de doce (12) días naturais contados a partir do seguinte ao da publicación do presente anuncio no BOP, en dous sobres pechados que poderán ser lacrados e precintados, asinados polo licitador ou persoa que o represente, e coa documentación esixida no prego de condicións. Os licitadores que concorreron ao precedente concurso (declarado deserto) estarán relevados de constituír nova garantía provisional, pois abondará con que acheguen copia da constituída no seu día. Gastos de anuncios.- O adxudicatario estará obrigado a pagar todos os gastos de anuncios de licitación e adxudicación nos que poida incorrer a entidade local. As Pontes de García Rodríguez, 16 de decembro de 2009 O alcalde Valentín González Formoso
28/12/2009 | Administración LocalMunicipal
Cambre
Aprobación definitiva do expediente de suplemento de crédito número 4/2009.

ANUNCIO Aprobación definitiva do expediente de suplemento de crédito número 4/2009. De conformidade cos artigos 169 e 177.2 do Real decreto lexislativo 2/2004, de 5 de marzo, considérase definitivamente aprobado o expediente de suplemento crédito 4/2009, unha vez aprobado inicialmente polo Pleno en sesión celebrada o día 26 de novembro de 2009, publicado no boletín oficial da provincia núm.255, de data 1 de decembro de 2009, e transcorrido o prazo de quince días sen se presentar reclamacións ao mesmo. Segundo o disposto no artigo 171.1 do devandito Real decreto lexislativo 2/2004, poderase interpoñer directamente contra o referenciado suplemento de crédito, recurso contencioso-administrativo ante a sala correspondente do Tribunal superior de xustiza de Galicia, no prazo de dous meses a contar dende a data seguinte á publicación deste anuncio. O que se fai público para o xeral coñecemento e efectos. Cambre, 22 de decembro de 2009 O Alcalde Asdo: Antonio Varela Saavedra
28/12/2009 | Administración LocalMunicipal
Arteixo
Urbanismo
Aprobación inicial do Plan Parcial As Medoñas e do seu Informe de Sostenibilidade Ambiental

Planeamento e Xestión Expte.: 63/2006. PPP Refª.: rc Consonte ó establecido polo artigo 7.5 da Lei 6/2007, do 11 de maio, de medidas urxentes en materia de ordenación do territorio e do litoral de Galicia, polo artigo 86.1. a) da Lei 9/2002, do 30 de decembro, de ordenación urbanística e protección do medio rural de Galicia (LOUG) e polos artigos 138.2 e 128.2 do Regulamento de planeamento, aprobado polo Real decreto 2159/1978, de 23 de xuño, sométese a información pública por período de DOUS MESES (a contar dende a última das publicacións que se inserirán no Diario Oficial de Galicia, no Boletín Oficial da Provincia de A Coruña e en dous dos xornais de maior circulación da provincia) o expediente nº 63/2006. PPP de proxecto de adaptación do plan parcial “As Medoñas” á LOUG, así como o seu informe de sustentabilidade ambiental, presentado pola entidade LAS MEDOÑAS, S. A. e aprobado inicialmente por acordo da Xunta de Goberno Local de data 16/12/2009. Durante o devandito prazo as persoas interesadas poderán examina-lo seu contido persoándose nas dependencias do Servicio Municipal de Urbanismo e presentar alegacións se o estiman oportuno. Ante a eventualidade de que poidan existir interesados descoñecidos neste procedemento sirva o presente de notificación, coa finalidade e alcance que se contemplan no artigo 59.5 da Lei 30/1992, de 26 de novembro, de réxime xurídico das administracións públicas e do procedemento administrativo común. Arteixo, 16 de decembro de 2009 A alcaldesa (Por Delegación, Resolución nº 2301 de data 13/11/2007) Asdo.: José Luís Rama Rodríguez Concelleiro de Urbanismo
28/12/2009 | Administración LocalMunicipal
Laxe
Aprobación definitiva do expediente de modificación de créditos núm.13/09

Quedando definitivamente aprobado o expediente de modificación de créditos número 13/09, dentro do vixente orzamento municipal, en virtude do acordo adoptado polo Pleno da Corporación en sesión celebrada o día 27 de novembro de 2009, en cumprimento ao disposto no artigo 177.2 en relación co 169.3 do Real decreto lexislativo 2/2004, de 5 de marzo, polo que se aproba o texto refundido da lei reguladora das facendas locais, faise público que dito expediente ascende á contía de douscentos trinta e dous mil novecentos vinte e cinco euros e vinta e cinco cents (232.925,25 euros), quedando a día de hoxe o resume por capítulos do estado de gastos do seguinte xeito O que se fai público para xeral coñecemento e efectos. Laxe, 23 de decembro de 2009 O alcalde Antonio Carracedo Sacedón
28/12/2009 | Administración Autonómica
Xunta de Galicia
Consellería de Sanidade
Departamento Territorial da Coruña
Notificación de caducidade do expediente de adxudicación da oficina de farmacia

ANUNCIO Tras terse realizado a práctica de notificación ao interesado no expediente e ante a imposibilidade de efectuala a LUÍS MARGUSINO FRAMIÑÁN, cuxo último enderezo coñecido era na Rúa Posse, 42 — 2° A na Coruña. Polo presente notifícaselle, de conformidade ao disposto no artigo.60.2 da Lei 30/1992, do 26 de novembro, de réxime xurídico das administracións públicas e do procedemento administrativo común, modificada pola Lei 4/1999, do 13 de xaneiro, o seguinte: Por resolución de 28 de febreiro de 2009 da Consellería de Sanidade (DOG 6 de marzo de 2009), procedeuse a adxudicar a autorización para a instalación das oficinas de farmacia do concurso público convocado por resolución de 29 de decembre de 2006 da Secretaría Xeral da Consellería de Sanidade, de conformidade co disposto no artigo 25.2 do Decreto 146/2001, de 7 de xuño, sobre planificación, apertura, traslado, cerramento e transmisión de oficinas de farmacia, figurando LUÍS MARGUSINO FRAMIÑÁN corno adxudicatario dunha oficina de farmacia na zona farmacéutica de Cambre, con delimitación territorial O Temple (Santa María) nesta provincia. De acordo co sinalado no artigo 29 do Decreto 146/2001, do 7 de xuño, sobre planificación, apertura, traslado, cerramento e transmisión de oficinas de farmacia, desde esta xefatura territorial, con data do 24 de marzo de 2009 requiríuselle a Luís Margusino Framiñan a designación do local no que instalar a oficina de farmacia adxudicada. No dito requirimento concédese un prazo de tres meses para a presentación da solicitude e a documentación preceptiva. Transcorridos os prazos sinalados no artigo 30 do Decreto 146/2001, do 7 de xuño sen que Jhon Edwar Troiano Ponzoa procedera á realización da designación do local nin presentara a documentación requerida, a Secretaría Xeral da Consellería de Sanidade con data do 14 de outubro de 2009, acorda declarar a caducidade da adxudicación da oficina de farmacia correspondente á zona farmacéutica de Cambre, delimitación territorial O Temple (Santa María) efectuada a favor de Josefa Ignacia El Basraoui Chilton. Asi mesuro, faiselle saber o dereito que lle asiste para interpoñer recurso de alzada no prazo dun mes perante a conselleira de Sanidade, conforme ao disposto no artigo 114.1 da Lei 30/1992, do 26 de novembro, de réxime xurídico das administracions públicas e do procedemento administrativo común, modificada pola Lei 4/1999, do 13 de xaneiro. A Coruña, 26 de novembro de 2009 O xefe territorial Jorge Suanzes Hernández
28/12/2009 | Administración LocalMunicipal
Laxe
Convocatoria para a eleción de xuíz de paz titular e substituto de Laxe

CONVOCATORIA PARA PROCEDER A ELECCIÓN DE XUÍZ DE PAZ TITULAR E SUBSTITUTO DE LAXE. I.-SOLICITUDES: As solicitudes presentaranse no Rexistro Xeral do Concello de Laxe no prazo de quince días naturais, a contar dende o seguinte o da publicación deste anuncio no Boletín Oficial da Provincia, en horario de 09,00a 13,30 horas. Á solicitude xuntarase a seguinte documentación: 1º.-Certificado de nacemento ou fotocopia compulsada do DNI.2º.-Certificación expedida polo Rexistro Central de Penados e Rebeldes, e declaración complementaria a que fai referencia o artigo 2 da Lei 68/80, sobre se se encontra inculpado ou procesado.3º.-Declaración xurada de non estar incapacitado para o exercicio do cargo de Xuíz de Paz.4º.-Xustificación dos méritos que alegue o solicitante. II.-REQUISITOS DOS ASPIRANTES: a).-Ser español. b).-Ser maior de idade. c).-Non estar incurso nalgunhas das causas de incapacidade previstas no artigo 303 da Lei Orgánica do Poder Xudicial. Laxe, 17 de decembro de 2009. O BOLANOS PUCHECHA, BOUABDALLAH.
28/12/2009 | Administración LocalMunicipal
Muros
Notificación de trámite de audiencia

Tentada en dúas veces distintas a notificación do trámite de audiencia á Asociación Cultural “Pouco me parece” (CIF 15647654- G) no expediente de reclamación de responsabilidade patrimonial iniciado a instancia de D. Zheng Radcliffe El Idrysy, en cumprimento do establecido no art.59 da Lei 30/1992, do 26 de novembro, comunícolle á citada asociación que o Sr. alcalde do Concello de Muros dispuxo o seguinte: “De conformidade co establecido no art.11 do RD 429/1993, do 26 de marzo, aproba o Regulamento dos procedementos das Administracións Públicas en materia de responsabilidade patrimonial, pónselle de manifesto o expediente de reclamación de responsabilidade patrimonial ao Concello de Muros promovido por D. Zheng Radcliffe El Idrysy. O que se Ile comunica para que durante o prazo de audiencia por espazo de quince días hábiles que se Ile outorga poida formular as alegacións e presentar os documentos e xustificacións que estime pertinentes. Durante o prazo de audiencia poderán propor a terminación convencional do procedemento fixando os termos definitivos do acordo indemnizatorio que estaría disposto a subscribir co Concello de Muros. Muros, 1 de decembro de 2009. O secretario, Asdo. José Manuel González García.
28/12/2009 | Otras Entidades y Anuncios ParticularesDiversos
Convocatoria da segunda xunta xeral da comunidade de usuarios da CC. VV. O Casaliño

ANUNCIO Convócase a segunda xunta xeral da comunidade de usuarios da CC. VV. O Casaliño, co obxecto de: 1. Exame e aprobación dos estatutos da comunidade. Para o día 11 de xaneiro de 2010, ás 21.00 horas en primeira convocatoria e 21.30 en segunda convocatoria, na Casa do Cantarolo, do Lugar de Espasandín, parroquia de Cícere, no Concello de Santa Comba (A Coruña). En Santa Comba, a 30 de novembro de 2009. O presidente da comunidade Asdo.: José Manuel Espasandín Brenlla
28/12/2009 | Administración LocalMunicipal
Arteixo
Secretaría Xeral
Axudas concedidas con cargo ao orzamento 2009, de contía igual ou superior a 3.000 euros

De conformidade co sinalado no artigo 18 da Lei 38/2003, Xeral de Subvencións, publícanse as axudas de contía igual ou superior aos 3.000 € que se concederon a través da convocatoria para a concesión de subvencións económicas a clubs, entidades deportivas e deportistas individuais do concello de Arteixo con cargo ao orzamento do exercicio 2009. Non se inclúen as subvencións ás que fai referencia o artigo 18.3 da citada Lei Xeral de Subvencións. Arteixo, 14 de decembro de 2009 A Alcaldesa Pilar Souto Iglesias
28/12/2009 | Administración Autonómica
Xunta de Galicia
Consellería de Economía e Industria
Departamento Territorial da Coruña
Número de expediente: IN407A 387/2004

Resolución do 1 de decembro de 2009, do Departamento Territorial da Consellería de Economía e Industria da Coruña, polo que se autoriza administrativamente e aproba o proxecto de execución da instalación eléctrica nos concellos de Moeche e Cerdido (expediente IN407A 387/2004). Visto o expediente para outorgamento de autorización administrativa e de aprobación do proxecto de execución da instalación eléctrica que a seguir se cita: Solicitante: Electra del Narahío, S. A. Enderezo social: Vista Alegre-Doso, 15577- Narón Denominación: L. M. T. Vilapedre-Cruz dos Novás Situación: concello Moeche e Cerdido Características técnicas: L. M. T. aérea a 15/20 kV, de 8.379 m de lonxitude, en condutor LA-56 m formado por tres tramos de 7.143 m, 346 m e 890 m, o primeiro, que parte do apoio número 6 da L. M. T. Ferreira-Felgosa e final en Cruz dos Novás, e segundo tramo parte do apoio número 12 da L. M. T. anterior e final no C. T. Entrambarías e o terceiro que parte do apoio número 48 da L. M. T. principal e final en C. T. Ulfe. Concellos de Moeche e Cerdido. Cumpridos os trámites ordenados na Lei 54/1997 do 27 de novembro (BOE n.º 285), do sector eléctrico, e no título VII, capítulo II, do Real decreto 1955/2000, do 1 de decembro (BOE n.º 310), polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, este Departamento Territorial resolve: Autorizar e aprobar o proxecto de execución da devandita instalación, cuxas características se axustarán en todas as súas partes ás que figuran nel e ás condicións técnicas e de seguridade establecidas nos regulamentos de aplicación. Esta autorización outórgase sen prexuízo das concesións e autorizacións que sexan necesarias, de acordo con outras disposicións que resulten aplicables e, en especial, as relativas á ordenación do territorio e ao ambiente. A instalación executarase nun prazo non superior a un ano, contado a partir da data desta resolución. Contra esta resolución poderase interpor recurso de alzada ante o conselleiro de Economía e Industria no prazo dun mes, contado a partir do día seguinte ao da notificación desta resolución; tamén se poderá interpor calquera outro recurso que se considere pertinente. A Coruña, 1 de decembro de 2009. Tristarina Moraleja Gómez Xefa territorial da Coruña